นิษฐา คูหาเปรมกิจ

นิษฐา คูหาเปรมกิจ (สกุลเดิม: จิรยั่งยืน; เกิด 21 กันยายน พ.ศ. 2533) ชื่อเล่น มิว เป็นนักแสดงและนางแบบชาวไทย เข้าสู่วงการบันเทิงด้วยการแสดงภาพยนตร์โฆษณาเป็นนางเอกมิวสิควิดีโอและถ่ายแบบนิตยสารต่าง ๆ มีผลงานละครโทรทัศน์เรื่องแรกคือละครซีรีส์ชุด สุภาพบุรุษจุฑาเทพ ตอน คุณชายปวรรุจ โดยรับบท "หม่อมเจ้าหญิงวรรณรสา อรุณรัศมิ์" หรือ หญิงแต้ว/รสา มีชื่อเสียงโด่งดังจากการรับบท "หนูนา" จากละครเรื่อง ตามรักคืนใจ และบทบาท "นุ้ย" จากภาพยนตร์เรื่อง แฟนเดย์..แฟนกันแค่วันเดียว ปัจจุบันเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 ด้านความรักสมรสกับธราภุช คูหาเปรมกิจ ทายาทธุรกิจค้าขายทองคำแท่ง
== ประวัติ ==
นิษฐา คูหาเปรมกิจ เกิดวันที่ 21 กันยายน พ.ศ. 2533 ที่กรุงเทพมหานคร เป็นบุตรสาวคนโตของสุเมธ จิรยั่งยืน กับ อังคณา จิรยั่งยืน มีพี่น้องทั้งหมด 2 คน นิษฐาเป็นบุตรคนแรก มีน้องสาวหนึ่งคนคือ ณัฏฐา จิรยั่งยืน (มิ้น) เริ่มเข้าเรียนที่ โรงเรียนพระหฤทัยพัฒนเวศม์ และสำเร็จชั้นมัธยมศึกษาตอนปลายจาก โรงเรียนเซนต์โยเซฟคอนเวนต์ นิษฐาได้เข้าศึกษาในระดับปริญญาตรีที่ คณะศิลปกรรมศาสตร์ เอกการออกแบบแฟชั่น มหาวิทยาลัยศรีนครินทรวิโรฒ ด้วยเกียรตินิยมอันดับ 2 สำเร็จการศึกษาในปีการศึกษา 2555 เข้ารับพระราชทานปริญญาบัตร วันที่ 12 ธันวาคม พ.ศ. 2556
เริ่มแรกนิษฐาได้แสดงภาพยนตร์โฆษณา แจ้งเกิดจากโฆษณา SUNSILK แสดงร่วมกับเขมนิจ จามิกรณ์ และมีผลงานโฆษณาอีกหลายชิ้น เช่น โฆษณา AIS, Cute Press รวมถึงเป็นนางเอกมิวสิควิดีโอ เช่น เพลงคนคั่นเวลา ของแบล็ควานิลลา, เพลงคิดถึงคนที่ไม่เคยเจอ ของตูมตาม The Star, เพลงโลกใบใหม่ไม่มีเธอ ของพัดชา อเนกอายุวัฒน์, เพลงแฟน ของลิปตา และเพลงอยู่ตรงนี้นานกว่านี้ ของวงเก็ตสึโนวา
ต่อมาก้าวเข้ามาเป็นนักแสดงในสังกัดของช่อง 3 ผลงานด้านการแสดงเรื่องแรกที่ทำให้เป็นที่รู้จักคือเรื่อง คุณชายปวรรุจ ประกบคู่กับ ธนวรรธน์ วรรธนะภูติ จนกลายเป็นคู่จิ้นต่อเนื่องกับละครรักออกฤทธิ์ และจากนั้นก็มีผลงานละครอย่างต่อเนื่อง นอกจากนี้ยังมีผลงานภาพยนตร์เรื่องแรกคือ หนังดังสุดสัปดาห์ ตอน รักอันตราย ผลงานการกำกับหนังเรื่องแรกของอเล็กซ์ เรนเดลล์ ออกอากาศในปี พ.ศ. 2555 แต่ภาพยนตร์ที่ทำให้นิษฐามีชื่อเสียงโด่งดังจนกลายเป็นขวัญใจของชายหนุ่มทั่วประเทศ คือ แฟนเดย์..แฟนกันแค่วันเดียว โดยค่ายจีดีเอช ห้าห้าเก้า
ด้านชีวิตส่วนตัว มิว นิษฐา จิรยั่งยืน ได้สมรสกับ เซนต์ ธราภุช คูหาเปรมกิจ เมื่อวันที่ 20 ธันวาคม พ.ศ. 2562
มีบุตรสาวด้วยกันหนึ่งคนชื่อ ธิรารินทร์ คูหาเปรมกิจ ชื่อเล่น มาริน เกิดเมื่อวันอาทิตย์ที่  12 กันยายน 2564 (2 ปี)
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
{|class="wikitable"
! พ.ศ. !! เรื่อง !! บทบาท
|-
| rowspan = "3" align = "center"| 2556
| align = "center"| คุณชายปวรรุจ
| align = "center"| หม่อมเจ้าหญิงวรรณรสา อรุณรัศมิ์ / หญิงแต้ว / รสา
|-
| align = "center"| คุณชายพุฒิภัทร
| rowspan = "2" align = "center"| วรรณรสา จุฑาเทพ
|-
| align = "center"| คุณชายรณพีร์
|-
| rowspan = "2" align = "center"| 2557
| align = "center"| รักออกฤทธิ์
| align = "center"| วนิษา สุขจิตใจ / วนิ / ตั่วเจ้หวาหว่า
|-
| align = "center"| ทรายสีเพลิง
| align = "center"| ศรวณีย์ พรหมมาศนารายณ์ (ลูกศร)
|-
| rowspan = "2" align = "center"| 2558
| align = "center"| สิงห์
| align = "center"| จิรัสยา (อาจู)
|-
| align = "center"| ตามรักคืนใจ
| align = "center"| นารา วรรณพานิช / หนูนา ทองการค้า
|-
| rowspan = "1" align = "center"| 2559
| align = "center"| ชาติพยัคฆ์
| align = "center"| คุณพลอย
|-
| rowspan = "4" align = "center"| 2560
| align = "center"| เพชรกลางไฟ
| align = "center"| หม่อมเจ้าหญิงอุรวศี (ท่านหญิงหลง) / คุณอุษา
|-
| align = "center"| บ่วงหงส์
| align = "center"| นารา วรรณพานิช (หนูนา) (รับเชิญ)
|-
| align = "center"| รากนครา
| align = "center"| เจ้ามิ่งหล้า
|-
| align = "center"| พ่อยุ่งลุงไม่ว่าง
| align = "center"| ชิดดาว
|-
| rowspan = "1" align = "center"| 2561
| align = "center"| ด้วยแรงอธิษฐาน
| align = "center"| วรดา อัศวไกรศร (อดีต) / นัทธมน ศิลปะพิบูลย์ (ปัจจุบัน)
|-
| rowspan = "1" align = "center"| 2563
| align = "center"| อกเกือบหักแอบรักคุณสามี
| align = "center"| นทีริน สวัสดิรัตน์ / นทีริน นวนาวากุล (เมย)
|-
| align = "center"| 2564
| align = "center"| ดวงตาที่สาม
| align = "center"| ปุ้ม/สา/น้ำหนึ่ง
|-
| align = "center"| 2565
| align = "center"| ซุปตาร์2550
| align = "center"| มิว นิษฐา (รับเชิญ)
|}
=== พิธีกร ===
=== เพลง ===
Happy Birthday ช่อง 3 ร่วมร้องกับ ธนวรรธน์ วรรธนะภูติ
เซตแล้วตบ (เพลงเชียร์ทีมวอลเล่ย์บอลไทย WGP2016) ร่วมกับ คิมเบอร์ลี แอน เทียมศิริ , ราณี แคมเปน , ราศรี บาเลนซิเอก้า , อุรัสยา เสปอร์บันด์ และ รณิดา เตชสิทธิ์
นางเอกมิวสิควีดีโอเพลง คนคั่นเวลา - BLACK VANILLA
นางเอกมิวสิควีดีโอเพลง ระเบิดเวลา - Greasy Cafe  [คู่กับ หมาก ปริญ]
นางเอกมิวสิควีดีโอเพลง อยู่ตรงนี้ นานกว่านี้ - Getsunova
===คอนเสิร์ต===
2560 LOVE IS IN THE AIR : CHANNEL3 CHARITY CONCERT
=== ภาพยนตร์ ===
== รางวัล ==
== อ้างอิง ==
== แหล่งข้อมูลอื่น ==
พุทธศาสนิกชนชาวไทย
บุคคลจากกรุงเทพมหานคร
บุคคลจากโรงเรียนเซนต์โยเซฟคอนเวนต์
บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
นักแสดงหญิงจากกรุงเทพมหานคร
นักแสดงสังกัดช่อง 3
นางแบบไทย
นักแสดงละครโทรทัศน์หญิงชาวไทย
นักแสดงภาพยนตร์หญิงชาวไทย
ผู้มีชื่อเสียงทางโทรทัศน์ชาวไทย
พิธีกรชาวไทย
ยูทูบเบอร์ชาวไทย